L'arquitectura tecnològica del servei de dades obertes de la Generalitat de Catalunya consisteix en l'entramat de components tecnològics que es troben implicats en alguna part del servei, des de l'obertura de les dades públiques fins a la seva explotació i reutilització.
L'element central de l'arquitectura és la plataforma de dades obertes, que utilitza la tecnologia Socrata.
Aquesta plataforma, a banda de funcionar com un repositori de dades, ofereix un seguit de serveis de dades obertes que en faciliten l'aprofitament i la reutilització.
Entre les possibilitats que trobareu a la plataforma de dades obertes hi ha: consulta de les dades, descàrrega en múltiples formats, creació de filtres i visualitzacions de dades, i accés a les dades via API REST.
L'Administració pública rep, genera i gestiona una gran quantitat de dades, que estan emmagatzemades en sistemes d'informació molt diversos.
L'Administració treballa contínuament per publicar a la plataforma de dades obertes totes aquelles dades de què disposa, sempre que no tinguin restriccions legals per a publicar-se.
El Portal de dades obertes ofereix accés al catàleg i a les dades a través del web.
Actualment es troben tant datasets penjats a la plataforma Socrata com datasets als quals s'accedeix mitjançant enllaços a d'altres webs de la Generalitat.
Tant la mateixa Administració pública com els ciutadans i d'altres usuaris externs poden utilitzar les dades disponibles a la plataforma de dades obertes com a font d'informació per a crear visualitzacions interactives, mapes, cercadors o apps que s'actualitzin en temps real.
Infografia: Arquitectura tecnològica del servei de dades obertes gencat
El catàleg de dades del Portal de dades obertes de Catalunya pretén ser el catàleg de referència per a localitzar fonts de dades obertes.
Moltes d'aquestes dades es troben emmagatzemades i disponibles al mateix Portal de dades obertes de Catalunya, però en d'altres casos també es troben en forma d'enllaços a d'altres portals més específics.
Alguns d'aquests portals que conviuen amb el Portal de dades obertes de Catalunya són:
La plataforma de dades obertes de la Generalitat de Catalunya utilitza la tecnologia Socrata, que permet l'ús d'API.
La mateixa web de Socrata disposa d'un gran ventall d'articles, guies i recursos adreçats tant a desenvolupadors experimentats com als més novells.
Aquí us deixem l'enllaç: https://dev.socrata.com/.
El concepte de reutilització de la informació generada pel sector públic fa referència a l'ús que en poden fer persones, empreses i organitzacions per a crear nous productes i/o serveis per a altres públics o destinataris.
Les condicions d'ús dels conjunts de dades publicats al Portal de dades obertes s'emparen en la normativa vigent al respecte: la Llei 37/2007, sobre reutilització de la informació del sector públic, modificada per la Llei 18/2015 (que transposa la Directiva 2013/37/UE), i la Llei 29/2010, de l'ús dels mitjans electrònics al sector públic de Catalunya, que regulen l'obertura de dades públiques i les condicions de reutilització.
Així mateix, la Llei 19/2014, de transparència, accés a la informació pública i bon govern, estableix que la informació pública pot ésser reutilitzada amb qualsevol objectiu lícit, especialment la reproducció i divulgació per qualsevol mitjà de les dades objecte d'informació pública i la creació de productes o serveis d'informació amb valor afegit basat en aquestes dades.
La utilització dels conjunts de dades publicats en el Portal de dades obertes pressuposa l'acceptació d'aquestes condicions d'ús.
Modalitats de reutilització del Portal de dades obertes de la Generalitat
D'acord amb les recomanacions de la Guía de reutilización del Proyecto Aporta del Ministeri de Ciència i Tecnologia (Plan Avanza), es preveuen quatre modalitats de reutilització de la informació amb unes condicions d'ús específiques:
Condicions d'ús i llicències d'aplicació general
Aquestes condicions generals permeten la reutilització dels documents i dades que hi estan sotmesos per a finalitats comercials i no comercials.
La reutilització de les dades i documents del Portal de dades obertes de la Generalitat estan sotmesos a les condicions generals següents:
Aquestes condicions s'apliquen de manera general a tots els conjunts de dades ( datasets ) del Portal de dades obertes, a excepció d'aquells conjunts de dades en què s'indiqui específicament una altra llicència.
Fórmules per a la citació de la font
La Generalitat de Catalunya recomana aquesta fórmula de citació de la font dels conjunts de dades per part de les empreses o usuaris reutilitzadors:
Font: Generalitat de Catalunya. [nom de l'organisme o ens autònom]
Si s'hi inclou aquesta cita en format HTML, podeu utilitzar el marcat següent, o similar:
Font de les dades: Generalitat de Catalunya.
La Secretaria de Transparència i Govern Obert, com a òrgan competent en la matèria, lidera i coordina els projectes d'integració i obertura de dades públiques, presta suport funcional en l'estratègia de publicació de dades obertes i promoció del seu ús i aprofitament i s'ocupa de la gestió operativa del Portal de dades obertes.
Podeu contactar-hi mitjançant el formulari de contacte.
L'ús col·laboratiu de la informació pública pot donar lloc a una transparència i control de l'activitat pública més grans, al foment de la innovació democràtica i a la creació de serveis i aplicacions que repercuteixen positivament en la societat.
En aquest sentit, l'actitud de les persones interessades en la reutilització de les dades públiques és un factor clau, per això......us animem a:...en cap cas podeu: